stanford-oval/wikipedia huggingface dataset:
הריגת דוד בן אברהם
בעקבות האירוע

נעם ארנון, דובר היישוב היהודי בחברון, אזכר את הרקע המשפחתי של גר הצדק דוד בן אברהם כנכד לערבי שהציל 25 יהודים בפרעות תרפ"ט בחברון ואת מסכת הייסורים שעבר מאז ניסה להתגייר, הן מצד אנשי בית הדין השרעי ובפרט על ידי הרשות הפלסטינית והחמאס אשר כלאו אותו והתעללו בו מייד לאחר שנודע להם שהתגייר ואף פגעו במשפחתו, ומאידך בתלאות שעבר מול הבירוקרטיה בישראל אשר מנעה ממנו זכויות בהן קבלת אזרחות והאפשרות לעבוד ולגור בשטחי ישראל ובירושלים בפרט. לאור זאת ביקר ארנון את הרשויות בישראל על אטימות, דחייה והתנכרות.
בהג'ת זייתון, בנו הבכור של בן אברהם (סמאח זייתון), אמר: ”אבא שלי בן 64 וסבל מבעיות בריאותיות. אין לו קשר לעניינים האלה של פיגועים וגם אנחנו לא מבקשים לנקום את מותו באמצעות מעשים כאלה. אנחנו רק רוצים שימוצו ההליכים נגד מי שירה בתקרית. אנחנו חוששים שבסוף התיק ייסגר”.
בנוסף אמר: ”הדבר שהכי חשוב לי זה שהחייל שירה יישפט וייעשה צדק גם עבור אבא שלי, אבל בעיקר כדי שאבות של אחרים לא ייהרגו. כדי להרתיע חיילים, שלא יירו בחפים מפשע. אני מבקש מכל אחד... לעצום עיניים ולדמיין שבמקום אבא שלי היה שם אבא שלו. איש מבוגר, אדם שלא מהווה סכנה לאיש, אדם ללא עבר פלילי – שנעצר, מרים ידיים ונורה למוות. אבא שלי היה איש של שלום. היו לו חברים יהודים וחברים מוסלמים, הוא תמיד היה אומר שכולנו בני אדם ואנחנו צריכים לחיות יחד בשלום. ובסוף דווקא הוא נהרג”.
בעקבות מותו התפרסמו בתקשורת כמה קטעים ממכתביו הרבים ששלח לרשויות מאז החל את הליך הגיור ועד לחודשיו האחרונים, זאת על מנת שיכירו במעמדו כיהודי. בין היתר כתב: ”למה אתם מתעללים בי? מה אתם רוצים ממני? אני יהודי מאמין ושלם, רוצה לחיות בתוך עם ישראל כמו כל יהודי! מדוע אתם נותנים לעשרות אלפי לא-יהודים להיכנס לישראל בכל שנה, מעניקים להם את כל הזכויות, ורק אותי – יהודי מאמין שמסר את נפשו למען העם היהודי ובן למשפחה שעזרה לעם היהודי – זורקים באכזריות, רוע לב ואטימות? אני מתחנן – תנו לי לחיות את שארית חיי בצורה נורמלית כיהודי... איפה אהבת ישראל שלכם? איפה הערבות היהודית שלכם?”.
ב-29 במרץ 2024 הודיע שר הפנים משה ארבל כי בקשתו של דוד בן אברהם לתושבות ישראלית שהוגשה למשרד הפנים מאושרת ממועד הגיור שלו בבית הדין. בדבריו אמר השר: ”...אישור בקשתו לתושבות ישראלית עושה צדק גם אם באיחור ובנסיבות טראגיות על הצדק להיעשות”.
בעקבות האירוע > שאלת הקבורה וקבורתו

גופתו של בן אברהם נשלחה למכון לרפואה משפטית באבו כביר, שם בוצעה לה נתיחה בהסכמת המשפחה לטובת צורכי החקירה. לאחר מכן נותרה במכון בשל מחלוקת בדבר השאלה היכן וכיצד לקוברו.
בפרסום אחד נטען שמשפחתו של דוד בן אברהם ביקשה שייקבר בקבורה יהודית. מאידך בפרסום אחר נטען שמשפחתו ביקשה לקוברו בשטחי הרשות הפלסטינית בחברון לצד בני משפחתו.[דרוש מקור]
חבריו היהודים, היישוב היהודי בחברון, רבנים ועורכי דין של גופים ציבוריים פעלו כדי שבן אברהם יובא לקבורה יהודית בקבר ישראל בתור מה שנחשב בעיניהם כמשאלתו האחרונה.
בי"ז באדר ב' ה'תשפ"ד (27 במרץ 2024), בתשובה לשאלת השר לשירותי דת מיכאל מלכיאלי אל הרבנות הראשית בדבר שאלת קבורתו של דוד בן אברהם בקבר ישראל, פסק הרב הראשי לישראל ונשיא בין הדין הגדול הרב דוד לאו שיש לקבור את דוד בן אברהם בקבר ישראל.
לאור העיכוב בהוצאתו של ההרוג לקבורה, פנו חבריו של בן אברהם למחלקה המשפטית למען כבוד המת מטעם ארגון זק"א, וזו הגישה בשמם עתירה לבית המשפט על מנת להורות למכון לרפואה משפטית לשחרר את המנוח לקבורה לאלתר כפי רצונו ועל פי דתו. ב-7 באפריל 2024 הורה בית המשפט לאפשר לקיים את רצונו של המנוח להיקבר בקבורה יהודית.
בכ"ט באדר ב' התשפ"ד (8 באפריל 2024), נקבר דוד בן אברהם בשומרון בבית הקברות של היישוב הר ברכה, לצידו של החלל יעקב שלמה פרג שנרצח בפיגוע ליד היישוב הר ברכה בשנת 1988. על מצבתו נכתב "דוד בן אברהם זייתון - פרג היהודי הקדוש".
ראו גם

הפיגוע בתחנה המרכזית בבאר שבע (2015)
הריגת שלושת החטופים הישראלים בשג'אעיה
הריגת יובל קסטלמן
ביאורים

↑  בקשתו הראשונה לגיור הוגשה בשנת 1996 בבית דין ממלכתי בירושלים ונדחתה ומאז נדחו כמה פעמים בקשותיו. לפי הנחיות רשות האוכלוסין וההגירה, רק אזרחים ישראלים ותושבי קבע זכאים להתגייר בבית הדין הממלכתי לגיור. אולם אדם שאינו אזרח או תושב קבע במדינת ישראל אינו יכול להתחיל בהליך גיור אלא באישור ועדת הגיור, שפועלת בתוך מערך הגיור מטעם משרד ראש הממשלה. אלא שהוועדה דוחה על הסף בקשות לגיור של נתין זר שעונה על מספר קריטריונים, ובהם תושבות בשטחי יהודה ושומרון. בראשית שנת ה'תש"פ (2019) גויר כהלכה בבית דינו של הרב ניסים קרליץ בבית דין צדק בני ברק. עם זאת, מערך הגיור של מדינת ישראל טרם הכיר במעמדו כגר לפיכך סורבו בקשותיו לקבלת מעמד של אזרחות ישראלית או תושבות קבע.
↑  סבו עיד אל זייתון הציל בביתו כעשרים וחמישה יהודים בפרעות תרפ"ט בחברון, ביניהם משפחות קסטל ומני.
↑  דוד בן אברהם יצא ב-06:30 בדרכו לבית המשפט המחוזי בתל אביב שם היה אמור להעיד לטובת בנו, שנתפס כמה ימים לפני כן כשוהה בלתי חוקי בישראל. בצומת אלעזר היה אמור לפגוש את מכרו, הפעיל החברתי חיים פרג, שהתנדב להסיעו וללוותו בבית המשפט.
↑  ע"פ נעם ארנון, סאמח זיתון החל את מסעו להתגיירות כבר בשנות ה-40 לחייו.
↑  במכתבים שונים שכתב בן אברהם הוא סיפר גם על פגיעה בבני משפחתו מצד הרשות. בין מכתביו כתב: "הייתי בטוח שלאחר הגיור מדינת ישראל תאמץ אותי... אך לצערי היא התנכרה אליי וזרקה אותי מכל המדרגות. נאלצתי לחזור לבית משפחתי בחברון, אך כאן הרשות הפלסטינית וחמאס התנפלו עליי ולקחו אותי ארבע פעמים למעצרים ועינויים, כיבו עליי סיגריות, הכו אותי, בעטו בי, דרכו עליי, השפילו אותי וניסו להשפיע עליי להמיר את דתי לאסלאם. עברו עליי חודשי גיהנום שלא יתואר, עצרו גם את בני משפחתי והתעללו בהם. הילדים נשארו ללא אבא וללא מגן, נתונים להשפלות, מכות ונידוי חברתי".
הערות שוליים

↑  ישראל גראדווהל, ‏"דוד בן אברהם אבינו" | הפלסטיני שחוסל הבוקר - גר צדק, באתר כיכר השבת, 21 במרץ 2024
↑  ספר חברון, מהד' 1978, עמ' 81
1 2  נעם ארנון, נעם ארנון: גר הצדק מחברון שחיפש את דרכו לעם ישראל נהרג באופן טראגי, באתר ערוץ 7, 21 במרץ 2024
↑  سامح محمد عبد الرحيم حامد زيتون
↑  אורן אהרוני דיווחים מהשטח 21 במרץ 2024, ברשת החברתית פייסבוק.
↑  מצ"ח פתחה בחקירת האירוע, איתי בלומנטל, 24 במרץ 2024 ברשת החברתית X.
1 2  עינב חלבי, בנו של הפלסטיני שהתגייר ונורה למוות: "ישראל מדינה הגונה? שתעשה צדק", באתר ynet, 25 במרץ 2024
↑  מצ"ח תחקור את מותו של הערבי שנורה ע"י חייל מילואים, באתר חדשות 0404‏, 21 במרץ 2024
1 2  אלישע בן קימון, יואב זיתון, פלסטיני שהתגייר נורה למוות בידי לוחמי מילואים בגוש עציון, באתר ynet, 21 במרץ 2024
↑  תיעוד דרמטי מהתקרית בחמישי בבוקר בגוש עציון, יואב זיתון, 24 במרץ 2024, ברשת החברתית X.
↑  איתן גליקמן, הוארך מעצר החייל שירה למוות בפלסטיני שהתגייר: "חשד קונקרטי לשיבוש חקירה", באתר ynet, 26 במרץ 2024
↑  הנדון: הצלת נפשות של גר הצדק דוד בן אברהם, יקי פריד, 3 בדצמבר 2019, ברשת החברתית פייסבוק.
↑  נלחמים עבור כל יהודי - שוחרר גר הצדק שנכלא ב'רשות הפלסטינית, יוסי דגן 7 בדצמבר 2019, ברשת החברתית פייסבוק.
↑  יוסי דגן: הרשות הפלסטינית התנהגה כמו ארגון מאפיונרי, באתר ערוץ 7, 7 בדצמבר 2019
↑  יפעת ארליך, פלסטיני שהתגייר שוחרר מהכלא בחברון: "אני חלק מהעם היהודי", באתר ynet, 6 בדצמבר 2019
↑  'ואהבתם את הגר' - דוד עצור בידי הרש"פ בחברון - קול ברמה, באתר קול ברמה, ‏3 בדצמבר 2019
↑  מכתב שנשלח על יד דוד בן אברהם למשרד הפנים במאי 2021
↑  דנה בן שמעון, משפחתו של הפלשתיני שהתגייר ונורה למוות מבקשת למצות את הדין: "מצאו סכין, זה אומר שהתכוון לעשות פיגוע?", באתר ישראל היום, 21 במרץ 2024
1 2  ליאור שלו, ‏דוד בן אברהם לא מצא מנוחה בחייו. כעת נותר לראות אם ימצא אותה במותו, באתר ‏מאקו‏, 28 במרץ 2024
↑  אנה ברסקי, ‏שר הפנים העניק תושבות לגר הצדק מחברון שנורה בשוגג ע"י חייל, באתר מעריב אונליין, 29 במרץ 2024
↑  איתי בלומנטל, 21 במרץ 2024 ברשת החברתית X.
↑  ירון דרוקמן, הרב דוד לאו: יש לקבור בקבר ישראל את הפלסטיני שהתגייר ונורה למוות, באתר ynet, 27 במרץ 2024
↑  מכתבו של הרב הראשי לישראל למשרד לשירותי דת, 27 במרץ 2024 ברשת החברתית X
↑  הודעת המחלקה המשפטית של זק"א, 07 באפריל 2024, ברשת החברתית טלגרם
↑  גר הצדק שנורה למוות נקבר לצד חלל פיגוע. יוסי דגן נפרד: "אחינו היקר, מצדיעים לך", באתר ערוץ 7, 8 באפריל 2024
↑  חנן גרינווד, לצד נרצח בפיגוע: הגר הפלשתיני שנורה בצומת הגוש נקבר בשומרון, באתר ישראל היום, 8 באפריל 2024
↑  פוסט בעמוד הפייסבוק של נעם ארנון
Touch Me (שיר של הדלתות)

"Touch Me" (בעברית: "גע/י בי") הוא שיר של להקת הדלתות מתוך אלבומם The Soft Parade משנת 1969. השיר נכתב על ידי הגיטריסט רובי קריגר בסוף 1968, ועושה שימוש נרחב בכלי נשיפה וכלי מיתר, כולל סולו של הסקסופוניסט קרטיס איימי.
השיר יצא כסינגל בדצמבר 1968 והגיע למקום ה-3 במצעד הבילבורד הוט 100 (הלהיט האחרון שלהם בטופ 100 בארצות הברית) ולמקום הראשון במצעד הקאש בוקס טופ 100 בתחילת 1969 (הסינגל השלישי של הלהקה שהגיע למקום הראשון בארצות הברית). הסינגל הצליח גם במקומות אחרים, והגיע למקום הראשון במצעד הסינגלים הקנדי RPM ולמקום ה-10 בקנט מיוזיק רפורט באוסטרליה. עם זאת, למרות ההצלחה המסחרית של הלהקה בשנה הקודמת, "Touch Me" לא נכנס למצעד הסינגלים הבריטי.
הרכב

על פי רשימותיו של ברוס בוטניק, השיר כונה בשמות עבודה שונים; "I'm Gonna Love You", מתוך שורה בפזמון, ו-"Hit Me", רפרנס לבלאק ג'ק. שורת הפתיחה הייתה במקור "C'mon, hit me ... I'm not afraid", השורה משקפת בכך את נקודת התצפית בגוף ראשון של שחקן בלאק ג'ק. סולן הלהקה, ג'ים מוריסון, שינה את מילות השיר מחשש שקהל פרוע בהופעות החיות שלהם יאמין בטעות ש-"Hit Me" הוא איתגור לתקוף אותו פיזית. בסוף השיר ניתן לשמוע את מוריסון צועק "stronger than dirt", סיסמה מפרסומת של אייאקס.
בילבורד תיאר את הסינגל כבעל "כל הדרייב והקצב של הזוכה מספר 1 שלהם 'Hello, I Love You'", וציין כי "לדלתות יש כאן 'עוקב' מטורף". קאש בוקס תיאר אותו כ"שיר נפלא" שבו הדלתות "מוסיפות קצב לסגנון הלהיט הקשה שלהן".
הרכב > סגנון ומבנה מוזיקלי

"Touch Me" משלב השפעות ממוזיקת פופ מסורתית. המבוא מצוין במפתח של סי במול מינורי עם חתימת זמן של 4/4. כותב השיר, רובי קריגר, ביצע אינטרפולציה לריף הגיטרה מתוך השיר "C'mon Marianne" של ארבע העונות משנת 1967. הקטע האחרון של השיר כולל סולו סקסופון בניחוח ג'אז שמנוגן על ידי קרטיס איימי. בריאיון למגזין דאון ביט בשנת 1970, מוריסון דיווח שהוא גאה מאוד בכך ש-"Touch Me" היה "להיט הרוק הראשון שכלל סולו ג'אז".
בספר A to X of Alternative Music, השיר "Touch Me" תואר כ"קלאסיקת נשמה מזהב מוצק". המבקר ג'ייסון אליאס כתב ל-Allmusic כי לשיר יש "סגנון של פופ ולאונג' טהור". חלק מהמבקרים טענו שהשיר משלב פופ עם רוק פסיכדלי; שילוב שהיה ייחודי באותה תקופה. הוא גם אופיין, יחד עם רצועות אלבומים אחרות, כניסיון מוקדם לרוק מתקדם.
משתתפים

הדלתות
ג'ים מוריסון - שירה
ריי מנזרק - עוגב גיבסון קלמאזו, צ'לסטה
רובי קריגר - גיטרה
ג'ון דנסמור - תופים
מוזיקאים נוספים
פול האריס - עיבודים תזמורתיים
קרטיס איימי - סקסופון טנור (סולו)
הרווי ברוקס - גיטרה בס
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | פלטינה | 1,000,000 |
סיכום
| בכל העולם | — | 1,000,000 |
BlackBerry Tablet OS

| --- | --- |

 מפתח:  RIM
 משפחה:  מערכות הפעלה לטאבלטים
 מודל קוד:  קוד סגור
 גרסה אחרונה:  2.1.0.1917 ב־31 במרץ 2014 (לפני 10  שנים, 10  חודשים ו־18  ימים)
 סוג רישיון:  קנייני
 מצב עבודה:  עדכני
 מבוססת על:  QNX 
 אתר אינטרנט:  http://blackberry.com/playbook-tablet 
 
BlackBerry Tablet OS היא מערכת הפעלה של חברת בלקברי (לשעבר RIM) המיועדת למכשירי ה-BlackBerry PlayBook של החברה. מערכת ההפעלה מבוססת QNX ומעוצבת להריץ אדובי אייר ואפליקציות BlackBerry WebWorks.
היסטוריית גרסאות > BlackBerry Tablet OS 1

גרסה 1.0.1 - הוספת סימניות לאינטרנט.
גרסה 1.0.3 - תמיכה ב-BlackBerry Bridge המאפשרת חיבור למכשירי הסמארטפון של החברה באמצעות בלוטות', תמיכה בשיחות וידאו עם מכשירי BlackBerry PlayBook אחרים.
גרסה 1.0.5 - תמיכה בשפות נוספות, רכישת תוכן בתוך אפליקציות, שיפורי טעינה, שיפור קליטת WiFi.
גרסה 1.0.6 - עדכון אדובי פלאש לגרסה 10.3, עדכון אדובי אייר לגרסה 2.7.
גרסה 1.0.7 - נוספו שיפורים ל-BlackBerry Bridge, נוספו שיפורי מולטימדיה, נוספה תמיכה בשפות נוספות, שופר חיבור ה-WiFi, נוספה אפשרות למצב טיסה, נוספה תמיכה באפליקציות שנוצרו דרך BlackBerry NDK.
גרסה 1.0.8 - עדכון אדובי פלאש לגרסה 11.1, עדכון אדובי אייר לגרסה 3.1, עדכון תוכנת ה-WiFi והבלוטות', תיקוני בעיות.
היסטוריית גרסאות > BlackBerry Tablet OS 2

גרסה 2.0 - אפליקציית מייל מובנית, אפליקציית לוח שנה מובנית, אפליקציית אנשי קשר מובנית, תמיכה באפליקציות אנדרואיד 2.3, עיצוב מחודש לאפליקציית השיחות וידאו, שיפורים בדפדפן, שיפורים בחנות האפליקציות ה-BlackBerry World, אינטגרציה עם רשתות חברתיות כמו פייסבוק, טוויטר, לינקדאין, נוספה אפשרות PrintToGo, נוסף מנהל קבצים, נוספה חנות וידאו (לארצות הברית בלבד).
גרסה 2.0.1 - תמיכה משופרת באפליקציות האנדרואיד, שיפורי דפדפן, שיפורים באפליקציית שיחות הווידאו, PIM ואפליקציית ה-BlackBerry Bridge.
גרסה 2.1.0 (בטא) - שיפור התמיכה ב-HTML5, תמיכה במצב דיוקן לאפליקציות המייל, הלוח שנה ואנשי הקשר, שיפור תקיות, רכישות בתוך אפליקציות באמצעות BlackBerry Payment SDK.
| בלקברי |
| --- | --- | --- |
| חומרה | בלקברי • BlackBerry PlayBook |  |
| מערכות הפעלה | BlackBerry OS • BlackBerry Tablet OS • BlackBerry 10 |  |
| תוכנה | BlackBerry World • BlackBerry Messenger‏ |  |
The Red Tour

The Red Tour הוא סיבוב ההופעות השלישי של הזמרת-יוצרת האמריקאית טיילור סוויפט. סיבוב ההופעות נועד לעזור בקידום אלבום האולפן הרביעי שלה Red, משנת 2012. הוא החל ב-13 במרץ 2013, באומהה והסתיים ב-12 ביוני 2014 בסינגפור, בהיקף של 86 הופעות. במהלך סיבוב ההופעות ביקרה סוויפט במקומות כמו אמריקה הצפונית (ארצות הברית וקנדה), אירופה (בריטניה וגרמניה), אוקיאניה (אוסטרליה וניו זילנד) ואסיה (סין, יפן, אינדונזיה, הפיליפינים, סינגפור ומלזיה). את התאריכים לסיבוב ההופעות פרסמה בשנת 2013.
סיבוב ההופעות תוכנן במשך כמה חודשים והוא ספג ביקורות חיוביות רבות מטעם מבקרי המוזיקה. רשימת השירים כללה ברובה שירים מ-Red אך הכילה גם שירים מאלבומיה הקודמים של סוויפט, אם כי שירים אלו עברו עיבודים כך שיתאימו יותר לצליל המוזיקלי של Red. בחלק מההופעות היא גם הופיעה עם שירים אקראיים שלה משנים קודמות, עימם לא הופיעה בשאר ההופעות. בהרבה מההופעות סוויפט הזמינה אורחים כמו נגנים, שחקנים, ספורטאים וזמרות כמו ג'ניפר לופז, אמילי סאנדיי, ושר לויד.
רקע ופיתח

ב-25 באוקטובר 2012 אישרה סוויפט בתוכנית All Access Nashville with Katie Couric – A Special Edition of 20/20 את היציאה לסיבוב ההופעות "The Red Tour" וחשפה כי הוא יתקיים באמריקה הצפונית, אוקיאניה, אירופה ואסיה. בהמשך, טענה שהוא יחל בתחילת 2013. בנוסף לכך, אמרה כי הוא לא יהיה כמו סיבובי ההופעות הקודמים שלה.
בריאיון לבילבורד סוופיט דיברה על רשימת השירים שתבצע בסיבוב ההופעות. היא אמרה כי רובה תורכב משירים מ-Red אך הוסיפה שהרשימה תשתנה בהתאם לתגובות של הקהל לשירים השונים שתבצע. לבסוף, הוחלט כי שירים כמו "You Belong with Me" ו-"Love Story" (מ-Fearless) ו-"Sparks Fly" (מ-Speak Now) יבוצעו גם כן.
בנוסף לשירים מקוריים שלה, ביצעה סוויפט גם גרסת כיסוי לשיר "American Woman" של הזמר-יוצר והמפיק מוזיקלי האמריקאי לני קרביץ. בהמשך לכך, היא ביצעה גרסת כיסוי לשיר "Ho Hey" של להקת הלומינירז אותו שילבה עם השיר "Stay Stay Stay" הלקוח מ-Red, האלבום עליו התבסס סיבוב ההופעות עצמו.
הישגים

סוויפט הפכה לאמנית הסולו שמכרה הכי הרבה כרטיסים באוסטרליה וניו זילנד ב-20 שנה שקדמו להופעות שהתקיימו במסגרת "The Red Tour". הישג שלא נראה מאז "The Girlie Show World Tour" של מדונה משנת 1993. היא הופיעה בסידני אל מול קרוב ל-41 אלף איש ובכך הפכה לאמנית הראשונה בהיסטוריה שהצליחה למלא את כל האצטדיון מאז פתיחתו.
בנוסף לכך, "The Red Tour" הפך לסיבוב ההופעות הרווחי ביותר בהיסטוריה עבור אמן קאנטרי, כאשר גרף רווח של למעלה מ-150 מיליון דולרים בניגוד לסיבוב ההופעות של פיית' היל וטים מקגרו "Soul2Soul II Tour", שגרף 141 מיליון דולרים. בשנת 2015 יצאה סוויפט ל-"The 1989 World Tour" במסגרתו הרוויחה למעלה מ-250 מיליון דולרים.
רשימת השירים

להלן רשימת השירים של סיבוב ההופעות ב-27 במרץ 2013. ייתכן שבמהלך סיבוב ההופעות התרחשו שינויים אחדים.
| 0 | 1 | 2 |
| --- | --- | --- |
|  1. "State of Grace"  2. "Holy Ground"  3. "Red"  4. "You Belong with Me"  5. "The Lucky One"  6. "Mean" |  7. "Stay Stay Stay" (מכיל אלמנטים של "Ho Hey")  8. "22"  9. "Starlight"  10. "Everything Has Changed" (ביחד עם אד שירן)  11. "Begin Again"  12. "Sparks Fly" |  13. "I Knew You Were Trouble"  14. "All Too Well"  15. "Love Story"  16. "Treacherous"  17. "We Are Never Ever Getting Back Together" |
החל מ-30 במאי 2014, "You Belong With Me" בוצע במקום "Begin Again". בנוסף לכך, "Everything Has Changed",‏ "Stay Stay Stay" ו-"Treacherous" הוסרו מהרשימה.
סוויפט הפתיעה את המעריצים לאורך כל סיבוב ההופעות עם אורחים מיוחדים, שביצעו עימה דואטים שונים.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  19 במרץ 2013 – סנט לואיס: "Hey Porsche" ביחד עם נלי  28 במרץ 2013 – ניוארק: "Everybody Talks" ביחד עם טיילר גלן מניאון טריז  29 במרץ 2013 – ניוארק: "Drive By" ביחד עם פט מונהאן מטריין  19 באפריל 2013 – אטלנטה: "Both of Us" ביחד עם ב.ו.ב  13 ביולי 2013 – מזרח רת'רפורד: "My Songs Know What You Did in the Dark (Light Em Up)" ביחד עם פטריק סטאמפ מפול אאוט בוי  27 ביולי 2013 – פוקסבורו: "You're So Vain" ביחד עם קארלי סימון  19 באוגוסט 2013 – לוס אנג'לס: "Want U Back" ביחד עם שר לויד ו-"Brave" ביחד עם שרה ברליס  20 באוגוסט 2013 – לוס אנג'לס: "Closer" ביחד עם טיגן אנד שרה |  23 באוגוסט 2013 – לוס אנג'לס: "Anything Could Happen" ביחד עם אלי גולדינג  24 באוגוסט 2013 – לוס אנג'לס: "Jenny from the Block" ביחד עם ג'ניפר לופז  27 באוגוסט 2013 – סקרמנטו: "The Last Time" ביחד עם גארי ליטבודי מסנואו פטרול  19 בספטמבר 2013 – נאשוויל: "I Don't Want This Night to End" ביחד עם לוק בריאן  20 בספטמבר 2013 – נאשוויל: "What Hurts the Most" ביחד עם רסקל פלאטס  21 בספטמבר 2013 – נאשוויל: "I Want Crazy" ביחד עם האנטר הייז |  1 בפברואר 2014 – לונדון: "Lego House" ביחד עם אד שירן  2 בפברואר 2014 – לונדון: "Money on My Mind" ביחד עם סם סמית'  4 בפברואר 2014 – לונדון: "Breakeven" ביחד עם דני או'דונוהיו מדה סקריפט  7 בפברואר 2014 – ברלין: "I See Fire" ביחד עם אד שירן  10 בפברואר 2014 – לונדון: "Next to Me" ביחד עם אמילי סאנדיי  11 בפברואר 2014 – לונדון: "Burn" ביחד עם אלי גולדינג |  |  |  |  |  |
הופעות שבוטלו

| תאריך | עיר | מדינה | מיקום | סיבה |
| --- | --- | --- | --- | --- |
| 9 ביוני 2014 | בנגקוק | תאילנד | אימפקט ארנה | מתיחות פוליטית |
ג'אמבי (עיר)

גָ'אמְבִּי היא עיר הבירה והעיר הגדולה ביותר במחוז ג'אמבי באינדונזיה. זו עיר נמל על נהר באטנג הארי (אנ') ומרכז לייצור גומי.
היסטוריה

התיעוד הראשון של העיר ג'אמבי כאזור התיישבות ומוקד שלטוני, מתועדת בכתבים היסטוריים סיניים כבר מהמאה ה-9 לספירה.
בסוף המאה ה-14 היה אזור ג'אמבי תחת שלטון ממלכת מג'פהיט.
בכתב היד של נגביה סוטו דילאגו (Ngebih Suto Dilago), אציל מג'אמבי שחי במאה ה-15, מתוארת את שושלת המלוכה שהייתה בג'אמבי ומוזכרת נסיכה בשם סלארו פינאנג מאסאק (Puteri Selaro Masak), ששלטה בין השנים 1460–1480. על פי כתב היד השם "ג'אמבי" קשור ככל הנראה למילה "גָ'אמבֶּה" (Jambe), שמשמעותה בסינדית וג'אוונית היא "פינאנג" (מין של דקל).
בשנת 1616 היה הנמל של ג'אמבי השני בעושרו באי סומטרה, אחרי נמל אצ'ה.
בשנות ה-80 של המאה ה-16 איבדה ג'אמבי את מעמדה כנמל הראשי ליצוא סחורות ופלפל, עקב מלחמות עם ג'והור וכן בשל סכסוכים פנימיים.
העיר הוקמה רשמית ב-28 במאי 1401. היא הוכרה כאזור עירוני אוטונומי ב-17 במאי 1946 ועשר שנים לאחר מכן, ב-1956 היא הוכרה כ"עיר גדולה" ובתאריך 6 בינואר 1957 העיר הוכרזה כבירת מחוז ג'אמבי.
גאוגרפיה

העיר ג'אמבי שוכנת בחלק הדרום מערבי של אגן סומטרה (Sumatran Basin), אזור נמוך במזרח סומטרה, שגובהו אינו עולה על 60 מטרים מעל פני הים. העיר שטוחה יחסית. החלקים בצפון ובדרום העיר, גבוהים מעט יותר ואילו האזורים שליד הנהר נמוכים.
העיר שוכנת על גדת נהר באטנג הארי (אנ'), הנהר הארוך ביותר בסומטרה 1,700 קילומטרים).
מאז 2013, השטח המנהלי, הכולל של העיר ג'אמבי הוא 175.53 קילומטרים רבועים.
דמוגרפיה

בעיר ג'אמבי מתגוררים 606,200 תושבים (17% מאוכלוסיית המחוז) ובשנת 2010 נמצא שהיא העיר המאוכלסת ביותר במחוז ג'אמבי. בשנת 2022 הגיע מספר תושבי העיר ל־619,553 נפש ועל פי ההערכה הרשמית באמצע 2023 עלהה מספרם עלה ל-627,774 נפש.
| 0 | 1 | 2 | 3 |
| --- | --- | --- | --- |
| שנה | גברים | נשים | סה"כ |
| 2018 | 300,566 | 297,537 | 598,103 |
| 2019 | 303,813 | 300,920 | 604,733 |
| 2020 | 305,407 | 300,793 | 606,200 |
| 2021 | 308,155 | 304,007 | 612,162 |
| 2022 | 311,616 | 307,937 | 619,553 |
דמוגרפיה > חלוקה אתנית

העיר ג'אמבי מגוונת ורב-אתנית:
ג'אמבי מלאי (אנ') (36%),
ג'אוואנים (29%),
מיננגקבאו (16%),
מלאים (אנ') (8%)
סינים אינדונזיים (אנ') (6.82%),
סונדניים (אנ') (6%)
בוגיס (אנ') (3%).
בנג'אר (אנ') (1%)
העיר ג'אמבי - חלוקה לאזורים מנהליים

בזמן מפקד האוכלוסין של 2010, העיר ג'אמבי הייתה מחולקת לשמונה מחוזות מנהליים (kecamatan). במהלך העשור הבא נוספו שלושה מחוזות נוספים על ידי פיצול מחוזות קיימים.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| קוד | שם האזור (kecamatan) | שטח קמ"ר | אוכלוסייה 2010 | אוכלוסייה 2020 | אוכלוסייה 2023 (אומדן) | המרכז המנהלי |
| 15.71.07 | קוטה בארו (Kota Baru ; עיר חדשה) | 27.26 | 139,359 | 80,062 | 84,280 | Paal Lima |
| 15.71.09 | אלאם בראג'ה (Alam Baraja) | 36.06 | (א) | 108,196 | 114,200 | Bagan Pete |
| 15.71.02 | ג'אמבי סלטן (Jambi Selatan; דרום ג'אמבי) | 7.6 | 124,280 | 56,929 | 58,860 | Pakuan Baru |
| 15.71.11 | פאל מרה (Paal Merah) | 24.26 | (א) | 105,906 | 111,350 | Talang Bakung |
| 15.71.08 | ג'לוטונג (Jelutung) | 7.62 | 60,544 | 59,442 | 60,360 | Jelutung |
| 15.71.04 | פסאר ג'אמבי (Pasar Jambi; שוק ג'אמבי) | 1.67 | 12,800 | 11,193 | 11,360 | Pasar |
| 15.71.01 | טלאנייפורה (Telanaipura) | 20.33 | 92,366 | 49,212 | 50,020 | Telanai Pura |
| 15.71.10 | דנאו סיפין (Danau Sipin; אגם סיפין) | 7.28 | (א) | 43,375 | 44,070 | Murni |
| 15.71.06 | דנאו טלוק (Danau Teluk; אגם טלוק) | 13.44 | 11,824 | 12,822 | 13,020 | Olak Kemang |
| 15.71.05 | פלאיאנגאן (Pelayangan) | 10.69 | 12,861 | 12,939 | 13,140 | Ulu Gedong |
| 15.71.03 | ג'אמבי טימור (Jambi Timur; מזרח טימור) | 13.68 | 77,823 | 66,124 | 67,110 | Tanjung Pinang |
|  | סך הכל: | 169.89 | 531,857 | 606,200 | 627,774 |  |
הערה: (א) אוכלוסיות 2010 של המחוזות החדשים כלולות בנתון של המחוז שממנו נגרעו.
אקלים

באזור העיר ג'אמבי שורר אקלים יער גשם טרופי (Af) לפי סיווג האקלים של Köppen, עם טמפרטורות מינימליות של 22–23 מעלות צלזיוס וטמפרטורות מקסימליות 30–32 מעלות. רמת הלחות מגיעה עד 82%.
כמות המשקעים השנתית בעיר היא 2,296.1 מילימטרים והעונה הגשומה נמשכת מאוקטובר עד מרץ, עם 20 ימי גשם בחודש. העונה היבשה נמשכת מאפריל עד ספטמבר עם ממוצע של 16 ימי גשם בחודש.
כלכלה ותעשייה

הצמיחה הכלכלית בעיר ג'מבי עמדה בשנת 2013 על 2.56% ובשנת 2015 היא עמדה על כמעט 8%. עד 2019 הצמיחה הייתה סביב 5% אך בשנת 2020 העיר חוותה ירידה משמעותית עד ל-4.24%-, עקב מגפת COVID-19. בשנה שלאחר מכן הצמיחה עמדה על שיעור דומה לשנים הקודמות.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| שנה > | 2013 | 2014 | 2015 | 2016 | 2017 | 2018 | 2019 | 2020 | 2021 | 2022 |
| צמיחה | 2.56 | 3.25 | 7.99 | 6.84 | 4.68 | 5.3 | 4.73 | 4.24- | 4.28 | 5.36 |
העיר משמשת מרכז לעיבוד גומי.
תחבורה

שדה תעופה פנימי, שדה תעופה סולטאן טהא (אנ') עם טיסות לג'קרטה, ולערים עיקריות נוספות באינדונזיה.
"נמל ג'אמבי" ממוקם על גדות נהר באטנג הארי (אנ') ודרכו עוברות ספינות נהר למזרח עד לנמל הימי בעיר Nipahpandjang.
כלי תקשורת

העיתון הוותיק ביותר בג'אמבי הוא Jambi Independent. בנוסף, יש מספר עיתונים אחרים כמו: Tribun Jambi,,Jambi Ekspres.
Jek TV ו-Jambi TV בבעלות פרטית הן תחנות הטלוויזיה המקומיות הממוקמות בג'אמבי. TVRI Jambi הציבורי מכסה גם את העיר.
אתרים

כ-26 קילומטרים מצפון לעיר נמצאים מתחמי מקדש מוארו ג'אמבי (אנ') עיר חשובה וקדושה לבודהיסטים. האתר נמצא ברשימה טנטטיבית של אונסק"ו, להכרה כאתר מורשת עולמית.
ראו גם

מדיה וקבצים בנושא  בוויקישיתוף
הערות שוליים

1 2 3  Sejarah Kota Jambi - Pemerintahan Kota Jambi, www.jambikota.go.id
1 2 3 4 5 6  Jambi City, iges.or.jp, ‏2023
1 2  Jambi topographic map, elevation, terrain, Topographic maps (באנגלית)
↑  Ahmad Jafar, Firmanda Hengki, Dynamics of Jambi Malay Ethnic Group in The Political Contestation of Jambi Mayor Election, Jurnal Mahkamah : Kajian Ilmu Hukum Dan Hukum Islam, ‏2022
1 2  Teguh Suprayitno, Desperation sets in for Indigenous Sumatrans who lost their forests to plantations, Mongabay Environmental News, ‏2024-05-09 (באנגלית)
↑  Map | Kota Jambi Satu, kotajambisatu.jambikota.go.id
1 2  Jambi City Climate, Weather By Month, Average Temperature (Indonesia) - Weather Spark, weatherspark.com (באנגלית)
↑  IRMA TAMBUNAN, Workers and Farmers Urge Jambi Rubber Rescue Policy, kompas.id, ‏2023-07-03 (באינדונזית)
1 2  Berita terbaru dan terlengkap, jambiindependent.disway.id
↑  News Terbaru dan Terlengkap, jambiekspres.disway.id
↑  Tribunjambi.com - Berita dan video terkini seputar peristiwa, sepak bola, selebriti, kesehatan, travel, hiburan dan wiki dari Jambi dan sekitarnya, Tribunjambi.com (באינדונזית)
↑  Muarajambi Temple Compound, whc.unesco.org
| --- | --- |
בקרת זהויות :  NLI: 987007491866205171  BnF: cb15000939c (data)  GND: 4429625-3  LCCN: nr99011995  MusicBrainz: 4e928ac9-b2ba-4bd3-8a36-4f6cabc7fcee  VIAF: 136497955   WorldCat (עם VIAF): 136497955 
מתחמי מקדש מוארו ג'אמבי